CELEX: 32011R0213
Language: lt
Date: 2011-03-03 00:00:00
Title: 2011 m. kovo 3 d. Komisijos reglamentas (ES) Nr. 213/2011, kuriuo iš dalies keičiami Europos Parlamento ir Tarybos direktyvos 2005/36/EB dėl profesinių kvalifikacijų pripažinimo II ir V priedai  Tekstas svarbus EEE

4.3.2011   
            
            
               LT
            
            
               Europos Sąjungos oficialusis leidinys
            
            
               L 59/4
            
         KOMISIJOS REGLAMENTAS (ES) Nr. 213/2011
   2011 m. kovo 3 d.
   kuriuo iš dalies keičiami Europos Parlamento ir Tarybos direktyvos 2005/36/EB dėl profesinių kvalifikacijų pripažinimo II ir V priedai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. rugsėjo 7 d. Europos Parlamento ir Tarybos direktyvą 2005/36/EB dėl profesinių kvalifikacijų pripažinimo (1), ypač į jos 11 straipsnio antrą pastraipą ir 26 straipsnio antrą pastraipą,
   kadangi:
   
               (1)
            
            
               Austrija paprašė į Direktyvos 2005/36/EB II priedą įtraukti dešimt mokymo programų, susijusių su sveikatos priežiūra. Šios mokymo programos reglamentuojamos Potvarkiu dėl sveikatos priežiūros ir slaugos specializacijos (GuK-SV BGBl II Nr. 452/2005) ir Potvarkiu dėl sveikatos priežiūros ir slaugos mokymo ir administravimo (GuK-LFV BGBl II Nr. 453/2005).
            
         
               (2)
            
            
               Kadangi šių Austrijos mokymo programų mokymo lygis atitinka Direktyvos 2005/36/EB 11 straipsnio c punkto i papunktyje nurodytą rengimą pagal profesinį standartą, pagal kurį rengiama panašiai veiklai ir pareigoms, tai yra pagrindo jas įtraukti į Direktyvos 2005/36/EB II priedą remiantis 11 straipsnio c punkto ii papunkčiu.
            
         
               (3)
            
            
               Portugalija pateikė pagrįstą prašymą į Direktyvos 2005/36/EB V priedo 5.1.3 punktą įtraukti chemoterapinės onkologijos srities specializuotą medicininį rengimą.
            
         
               (4)
            
            
               Chemoterapinės onkologijos tikslas – sistemiškai gydyti vėžį. Dėl mokslinės pažangos per pastaruosius dešimt metų vėžio pacientų gydymas labai pasikeitė. Chemoterapinės onkologijos srities specializuotas medicininis rengimas Direktyvos 2005/36/EB V priedo 5.1.3 punkte nenurodytas. Tačiau chemoterapinė onkologija išsivystė į atskirą ir išskirtinį specializuotą medicininį rengimą daugiau kaip dviejuose penktadaliuose valstybių narių, todėl yra pagrindo jį traukti į Direktyvos 2005/36/EB V priedo 5.1.3 punktą.
            
         
               (5)
            
            
               Siekiant užtikrinti pakankamai aukšto lygio specializuotą medicininį rengimą, minimali mokymosi trukmė, kad chemoterapinės onkologijos medicinos specialybė būtų automatiškai pripažinta, turėtų būti 5 metai.
            
         
               (6)
            
            
               Prancūzija pateikė pagrįstą prašymą į Direktyvos 2005/36/EB V priedo 5.1.3 punktą įtraukti genetikos srities specializuotą medicininį rengimą.
            
         
               (7)
            
            
               Genetika – specialybė, susijusi su greitu genetikos srities žinių vystymusi ir jo pasekmėmis daugeliui specializuotų sričių, kaip antai: onkologija, prenatalinė medicina, pediatrija, lėtinės ligos. Genetika tampa vis svarbesnė tikrinant ir užkertant kelią daugeliui patologijų. Genetikos srities specializuotas medicininis rengimas Direktyvos 2005/36/EB V priedo 5.1.3 punkte nenurodytas. Tačiau ji išsivystė į atskirą ir išskirtinį specializuotą medicininį rengimą daugiau kaip dviejuose penktadaliuose valstybių narių, todėl yra pagrindo jį traukti į Direktyvos 2005/36/EB V priedo 5.1.3 punktą.
            
         
               (8)
            
            
               Siekiant užtikrinti pakankamai aukšto lygio specializuotą medicininį rengimą, minimali mokymosi trukmė, kad genetikos medicinos specialybė būtų automatiškai pripažinta, turėtų būti 4 metai.
            
         
               (9)
            
            
               Todėl Direktyvą 2005/36/EB reikėtų atitinkamai iš dalies pakeisti.
            
         
               (10)
            
            
               Šiame reglamente nustatytos priemonės atitinka Profesinių kvalifikacijų pripažinimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Direktyvos 2005/36/EB II ir V priedai iš dalies keičiami taip, kaip išdėstyta šio reglamento priede.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 3 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 255, 2005 9 30, p. 22.
   
      PRIEDAS
      Direktyvos 2005/36/EB II ir V priedai iš dalies keičiami taip:
      
                  1.
               
               
                  II priedo 1 punktas prie „Austrijoje“ papildomas taip:
                  
                              „—
                           
                           
                              specialus vaikų ir jaunimo priežiūros mokymas („Sonderausbildung in der Kinder- und Jugendlichenpflege“),
                           
                        
                              —
                           
                           
                              specialus psichikos sveikatos priežiūros ir slaugos mokymas („Sonderausbildung in der psychiatrischen Gesundheits- und Krankenpflege“),
                           
                        
                              —
                           
                           
                              specialus intensyviosios terapijos mokymas („Sonderausbildung in der Intensivpflege“),
                           
                        
                              —
                           
                           
                              specialus vaikų intensyviosios terapijos mokymas („Sonderausbildung in der Kinderintensivpflege“),
                           
                        
                              —
                           
                           
                              specialus anesteziologinės slaugos mokymas („Sonderausbildung in der Anästhesiepflege“),
                           
                        
                              —
                           
                           
                              specialus su inkstų pakaitine terapija susijusios slaugos mokymas („Sonderausbildung in der Pflege bei Nierenersatztherapie“),
                           
                        
                              —
                           
                           
                              specialus operacinės slaugos mokymas („Sonderausbildung in der Pflege im Operationsbereich“),
                           
                        
                              —
                           
                           
                              specialus ligoninių higienos mokymas („Sonderausbildung in der Krankenhaushygiene“),
                           
                        
                              —
                           
                           
                              specialus sveikatos priežiūros ir slaugos mokymo mokymas („Sonderausbildung für Lehraufgaben in der Gesundheits- und Krankenpflege“),
                           
                        
                              —
                           
                           
                              specialus sveikatos priežiūros ir slaugos administravimo mokymas („Sonderausbildung für Führungsaufgaben in der Gesundheits- und Krankenpflege“),
                           
                        kuris atitinka mokymą, kurio bendra trukmė sudaro mažiausiai nuo trylikos metų ir šešių mėnesių iki keturiolikos metų, įskaitant ne mažiau kaip dešimt metų bendrojo ugdymo, dar trejus metus aukštesnio lygio bendrojo mokymo sveikatos priežiūros ir slaugos viešųjų paslaugų srityje ir nuo šešių iki dvylikos mėnesių specialaus specialybės, mokymo arba administravimo mokymo.“
               
            
                  2.
               
               
                  V priedo 5.1.3 punktas papildomas šia lentele:
                  
                              „Šalis
                           
                           
                              Chemoterapinė onkologija
                              Minimali mokymosi trukmė: 5 metai
                           
                           
                              Genetika
                              Minimali mokymosi trukmė: 4 metai
                           
                        
                              Pavadinimas
                           
                           
                              Pavadinimas
                           
                        
                              Belgique/België/Belgien
                           
                           
                              Oncologie médicale/ Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάς
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicala
                           
                           
                              Genetica medicala
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetica
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics“